Este diumenge se celebra la 1ª Carrera Solidària pels Drets de la Infància a Sagunt
01 de març 2017

​![](/media/5plmmnv1/25carrera_cuerpo.png)  
Este diumenge 5 de març, els grups d'Infància de la regidoria de Joventut de l'Ajuntament de Sagunt amb la col·laboració de la regidoria d'Esports i els clubs d'atletisme Español Morvedre, Sagunt i l'Esportiu Camp de Morvedre, organitzen la primera Carrera pels Drets de la Infància 2,5K i 5K.  
  
La prova, que té un component solidari en col·laborar amb UNICEF a favor dels Drets dels Xiquets i les Xiquetes, recorrerà el casc urbà del Port de Sagunt i partirà des de l'Antic Casino Gerència AHM. Per a la carrera s’han organitzat dues modalitats; la primera de les quals és de 2,5K, de caràcter familiar i no competitiu, començarà a les 12.00 hores i es podrà gaudir corrent, caminant o fins i tot amb carro de bebè. Per altra banda, la carrera 5K, que constarà de dues voltes al circuit, començarà a les 11.00 hores. Els cinc primers participants de cada sexe de la carrera 5K aconseguiran un trofeu i als menors participants de la 2,5K familiar se'ls donarà una medalla per la participació. També hi haurà activitats lúdiques i solidàries per als més xicotets, que començaran a les 11.30 hores, als jardins del Casino.  
  
La inscripció a la prova, que costa 7 euros, es por realizar fins demà 2 de març a través de la plataforma [www.sportmaniacs.com](https://sportmaniacs.com/es) i els dorsals s'arreplegaran en el Casal Jove el dissabte de 16.00 a 20.00 hores o el mateix diumenge fins a una hora abans del començament de la carrera.  
  

*   [](http://www.facebook.com/sharer.php?u=https://aytosagunto.es/va/actualitat/este-diumenge-se-celebra-la-1ª-carrera-solidària-pels-drets-de-la-infància-a-sagunt-1/ "Facebook")
*   [](http://twitter.com/share?url=https://aytosagunto.es/va/actualitat/este-diumenge-se-celebra-la-1ª-carrera-solidària-pels-drets-de-la-infància-a-sagunt-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-diumenge-se-celebra-la-1ª-carrera-solidària-pels-drets-de-la-infància-a-sagunt-1/ "Linked In")
*   [](mailto:?body=https://aytosagunto.es/va/actualitat/este-diumenge-se-celebra-la-1ª-carrera-solidària-pels-drets-de-la-infància-a-sagunt-1/)